**Lasztonya Község Önkormányzata Képviselőtestületének**

**5/2017. (III.31.) önkormányzati rendelete** **a települési hulladékkal kapcsolatos közszolgáltatásról, a hulladékgazdálkodás és a köztisztaság helyi szabályairól szóló 4/2016.(VII.8.) rendelet módosításáról**

Lasztonya Község Önkormányzata Képviselőtestülete a hulladékról szóló 2012. évi CLXXXV. törvény 88. § (4) bekezdés a), b), d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontja szerinti feladatkörében eljárva a 4/2016.(VII.8.)rendelet módosításáról következőket rendeli el:

1. § A Rendelet 6 § (2) bekezdésének helyébe a következő rendelkezés lép:

**6.§**

(2) Az ingatlantulajdonos a háztartási hulladék gyűjtésére, illetve elszállítására a Közszolgáltató által rendszeresített érvényes szabvány szerinti gyűjtőedények valamelyikét köteles igénybe venni, és kizárólag azt használni. A közszolgáltató a keletkezett vegyes hulladékok összegyűjtéséhez a hulladékgazdasági közszolgáltatási szerződésben szereplő edényméreteket biztosítja a hulladékgazdálkodási közszolgáltatás végzésének feltételeiről szóló 385/2014 (XII.30.) Kormányrendelet alapján.

2. § Ez a rendelet 2017. március 31. napján lép hatályba.

Lasztonya 2017. március 29.

 Andrasekné Cser Mária Dr. Resch Karolina

 polgármester jegyző

A rendeletet a mai napon kihirdettem.

Bázakerettye 2017. március 31.

 Dr. Resch Karolina

 jegyző